Diari Oficial de la Generalitat Valenciana


Sumari del DOGV 3945, del 22-02-2001 (2001/1654)

Informació pública de la suspensió cautelar de l'atorgament de llicències per a la instal·lació i/o modificació als edificis o construccions d'antenes de telefonia mòbil, per raons urbanístiques.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3945

Data del DOGV
:   22-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/1654


Organisme emissor
:   Ajuntament de València

Tipus de document
:   Anunci

Informació pública de la suspensió cautelar de l'atorgament de llicències per a la instal·lació i/o modificació als edificis o construccions d'antenes de telefonia mòbil, per raons urbanístiques. [2001/1654]
  
L'Ajuntament de València ha acordat:
  
Procedir, d'acord amb el que s'estableix en l'article 57 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, així com en el que s'estableix en l'article 152 del Reial Decret 201/1998, de 15 de desembre, del Govern Valencià, mitjançant el qual s'aprova el Reglament de Planejament de la Comunitat Valenciana, a la suspensió cautelar de l'atorgament de llicències per a la instal·lació i/o modificació, als edificis o construccions d'antenes de telefonia mòbil, per raons urbanístiques i durant el termini de sis mesos, i això al terme de València i fins que es procedisca a l'aprovació definitiva de l'ordenança municipal d'antena indicada més amunt, després dels tràmits i terminis escaients i dins del que s'estipula en l'actual normativa reguladora d'instal·lació d'infraestructures comunes als edificis per a l'accés als serveis de telecomunicacions.
  
Contra l'acte administratiu transcrit, que és definitiu en la via administrativa, i de conformitat amb el que estableix la Llei Reguladora del Règim Jurídic de les Administracions Públiques i del Procediment Administratiu Comú i la Llei Reguladora de la Jurisdicció Contenciosa Administrativa, vosté podrà interposar un dels recursos següents:
  
a) Amb caràcter potestatiu, un recurs de reposició davant del mateix òrgan que va dictar l'acte objecte de recurs, en el termini d'un mes, comptador des de l'endemà de la recepció d'aquesta notificació.
  
Si transcorre un mes des de l'endemà de la interposició del recurs de reposició sense que aquest haja sigut resolt, podrà entendre's que ha sigut desestimat i interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
b) Recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la recepció d'aquesta notificació.
  
Tot això sense perjudici que puga exercir qualsevol altre recurs o acció que estime oportuna.
  
Cosa que es publica perquè se'n prenga coneixement.